
SPESARTSKA ŠUMA 

Pred mnogo godina, dok su još putevi u spe- 
sartskoj šumi bili loši i dok se onuda još nije tako 
često prolazilo, putovala su tom šumom dva mlada 
momka. Jednome je moglo biti osamnaest godina i 
bio je bravar po zanatu, a drugome, zlataru, moglo 
je po njegovu izgledu biti jedva šesnaest godina i 
sigurno se tek sada prviput zaputio u svijet. Večer 
se već bila spustila, a sjene orijaških smreka i 
bukava zamračivale su uzak put, kojim su ova dvo- 
jica išla. Bravar koracao je smjelo naprijed i fićukao 
neku pjesmicu te se od časa do časa razgovarao 
sa svojim psom. Činilo se, da se baš ne brine mnogo 
zato, što nije više daleko noć, ali to dalje prvo 
sklonište. Ali Feliks, zlatar, često se plašljivo osvr- 
tao. Kad bi vjetar kroz granje zašumio, bilo mu je, 
kao da čuje korake iza sebe; kad se grmlje na putu 
ovamo i onamo njihalo, mislio je, da vidi lica, gdje 
čekaju u zasjedi iza grmlja. 

Mladi zlatar nije inače bio praznovjeran ni 
kukavica. U Wurzburgu, gdje je učio, držali šu ga 
njegovi drugovi neustrašivim momkom, koji 
na pravome mjestu. Ali danas mu je ipak bilo 
čudno pri duši. Pripovijedali su mu koješta o Spe- 
sartu: da neka velika razbojnička družba ovdje vrši 
svoje poslove, da su mnogi putnici u posljednje vri- 
jeme bili orobljeni, štoviše pripovijedalo se i o 
nekoliko groznih umorstava, koja su se ovdje ne- 
davno zbila. Zato se ipak malo pobojao za svoj 
život. Ta bila su samo dvojica pa bi se slabo mogli 
obraniti od oboružanih razbojnika. Često se kajao, 
što je poslušao bravara i pošao još jednu stanicu 
dalje umjesto da je proboravio noć na ulazu u šumu. 

»Pa ako me noćas ubiju te izgubim život i sve, 
što imam uza se, tome si samo ti kriv, bravaru. Ti 
si me nagovorio, da pođem u tu groznu šumu.« 

»Ne budi kukavica«,, odgovori drugi. »Pravi 

djetić ne bi se zapravo smio bojati. Pa što ti mi- 
sliš? Zar misliš, da će nam gospoda razbojnici u 
Spesartu iskazati čast, da nas napadnu i ubiju? 
Zašto da se trude? Zar moguće za moj stajaći kaput, 
što ga nosim u torbi i za onaj jedan talir, koji imam 
u džepu? Čovjek se mora voziti u četveropregu te 
biti obučen u zlato i svilu, da se oni potrude pa ga 
ubiju,« 

»Stoj, ne čuješ li, kako nešto u šumi fićuka?« 
poviče plašljivo Feliks. 

»To je vjetar, koji uji oko drveća. Pođi samo 
brzo naprijed, dugo više ne može da traje.« 

»Da, lako mbžeš ti da pripovijedaš o ubijanju«, 
nastavi zlatar. »Tebe će upitati, što imaš, pretražit 
će te i uzeti ti jamačno tvoj stajaći kaput te forintu 
i trideset novčića. Ali mene, mene će odmah na 
početku ubiti samo zato, što nosim zlato i nakit 
sa sobom,« 

»Ej, pa zašto da te stoga ubiju? Da ih dođe 
sada četvorica ili petorica tamo iz grmlja sa nabi- 
jenim puškama, da upere puške u nas te sasvim 
pristojno zapitaju: .Gospodo, što imate uza se? Ne- 
dajte se smetati, mi ćemo vam pomoći nositi', i 
slično, što se u ovakim zgodama govori, valjada 
onda ne bi bio luda, nego bi otvorio svoju torbu, 
položio bi svoj žuti prsluk, modri kaput, dvije ko- 
šulje i sve ogrlice, narukvice, češljeve i ostalo, što 
još imaš, pristojno na zemlju te im zahvalio za 
život, koji ti poklanjaju?« 

»Tako? Zar ti misliš«, odgovori naglo Feliks 
»da ću njima dati nakit, koji nosim svojoj gospođi 
kumi, otmenoj grofici? Prije ću žrtvovati život, prije 
ću dati, da me na male komade sasijeku. Zar mi 
ona nije zamjenjivala majku, zar me nije od moje 
desete godine dala odgajati, nije li plaćala nauk i 
odijelo i sve za me? A sada, kad smijem da je po- 
sjetim i kad joj nosim stvari, koje je ona kod maj- 
stora naručila a ja sam ih sam izradio, sada, kad 
bih joj na lijepome nakitu mogao pokazati, što sam 
naučio, sada da to sve dadem razbojnicima i još 

k tome žuti prsluk, koji sam također od nje dobio? 
Ne, volim umrijeti, nego da tim zlim ljudima dadem 
nakit svoje gospođe kume.« 

»Ne budi luda!« usklikne bravar, »ako te ubiju 
ne će gospođa grofica i onako dobiti nakita. Zato 
je bolje, da ga dadeš i sačuvaš svoj život.« 

Feliks nije odgovarao. Noć je sad sasvim pala, 
pa se kod nestalnoga svijetla mlađaka moglo vidjeti 
jedva na pet koračaja pred sobom. Feliks posta- 
jaše sve plašljiviji, držaše se bliže svome drugu i ne 
bijaše sa sobom na čistu, bi li njegove riječi i do- 
kaze odobrio ili ne. Još su gotovo jedan sat ovako 
hodali, kad li u daljini opaze neko svijetlo. Mladi 
je zlatar držao, da se još ne smiju nadati, da je to 
gostionica, jer bi mogla biti i razbojnička kuća. Ali 
bravar ga je poučio, da razbojnici imadu svoje kuće 
ili spilje ispod zemlje te da to mora biti ona gosti- 
onica, koju im je opisao neki čovjek, kad su ulazili 
u šumu. 

To bijaše dugačka, ali niska kuća. Pred njom 
su stajala jedna kola i čulo se, kako ržu konji u 
pokrajnjoj staji. Bravar mahne svome pratiocu, da 
pristupi k jednom prozoru, gdje je zaklopac još bio 
otvoren. Kad su se digli na prste, mogli su pregle- 
dati sobu. U naslonjaču kraj peći spavao je jedan 
čovjek, koji je po svome odijelu mogao biti kočijaš 
a jamačno i vlasnik onih kola, koja su stajala pred 
i vratima. Na drugoj strani peći sjedile su jedna žena 

I i djevojka te su prele. Za stolom uza zid sjedio je 
jedan čovjek. Imao je pred sobom čašu vina i po- 
dupro je rukama glavu tako, da mu nijesu mogli 
vidjeti lica. Ali bravar zaključivao je po njegovu 
l odijelu, da to mora biti otmen gospodin. 

Dok su oni još tako vrebali, zalaie u kući pas. 
Bravarov pas mu odgovori, a na vratima pojavi se 
služavka i pogleda, gdje su stranci. 

Obećali su. da će im dati večeru i krevete. Oni 
uđu, polože teške svežnjeve, štapove i šešire u kut 
i sjednu k onome gospođinu za stolom. On se 
uspravi, kad su ga pozdravili, i oni opaze fina mlada 

čovjeka, koji im vrlo uljudno zahvali na pozdravu. 

»Vi ste okasnili«, reče on. »Nijeste li se bojali 
za tako mrkle noći putovati kroz Spesart? Ja sam 
radije ustavio svoga konja u ovoj krčmi, nego da 
samo još jedan sat dalje putujem.« 

»Imali ste, što se toga tiče, sasvim pravo, go- 
spodine!« odvrati bravar. »Topot lijepa konja glazba 
je u ušima ovih ništarija te ih mami i sate daleko. 
Ali kad lunjaju kroz šumu dvojica tako jadnih mo- 
maka, kaošto smo mi, kojima bi i sami razbojnici 
mogli nešto da poklone, onda oni ni prstom ne 
maknu.« 

»To je živa istina«, odvrati kočijaš, koji je pri- 
stupio k stolu, pošto ga je dolazak stranaca pro- 
budio. »Siromašna čovjeka ne će napasti radi nje- 
gova novca; ali ima primjera, da su siromašne ljude 
samo iz želje za ubijanjem smaknuti ili ih prisilili, 
da stupe u njihovu četu te služe kao razbojnici.« 

»No, ako je tako s tim ljudima u šumi«, pri- 
mijeti mladi zlatar, »onda će nas i ova kuća slabo 
zaštititi. Nas ima samo četiri, a s kućnim slugom pet. 
Ako im padne napamet te navale na nas desetorica, 
što možemo protiv njih da učinimo? A osim toga«, 
doda tiho šapćući, »tko nam jamči, da su gostioni- 
čari pošteni?« 

»Tu smo već na dobrom putu«, odvrati kočijaš. 
»Ja poznajem ovu gostionicu već više od deset go- 
dina i nijesam nikad opazio ništa nepošteno. Muž 
je rijetkokad kod kuće; kaže se, da trguje vinom. 
Ali žena je mirna i ne želi nikome zla; ne, njoj činite 
krivo, gospodine!« 

»Pa ipak«, prihvati mladi otmeni gospodin, 
»ipak ne bih sasvim zabacio to, što je on rekao. 
Sjećate li se glasina o onim ljudima, kojih je u ovoj 
šumi najednom bez traga nestalo. Mnogi od njih su 
prije toga rekli, da će u ovoj gostionici prenoćiti, a 
kad se dvije do tri nedjelje nije ništa o njima čulo 
te se počelo tražiti pa se zaoitalo i ovdie u go- 
stionici, rekli su, da nijesu nikoga od tih ljudi vi- 
djeli. To je ipak sumnjivo.« 


— 7 — 

»Bog zna!« usklikne bravar. »Onda bi razbori- 
tije učinili, da se preko noći smjestimo ispod prvog 
drveta, nego da ovdje među ova četiri zida čekamo, 
dok opsjednu vrata, da ne možemo više nikud 
umaknu ti. Prozori su naime okovani rešetkama«. 

Uz taj razgovor svi su se zamislili. Nije se ni- 
kome činilo nevjerojatnim, da je ova krčma u šumi, 
bilo na silu ili dragovoljno, u sporazumu s razboj- 
nicima. Zato im se činila noć opasnom. Ta koliko 
su priča čuli o tom, kako su putnike u snu razboj- 
nici napali i ubili. Pa kad se već i ne bi radilo o 
njihovu životu, jedan je dio gostiju u ovoj šumskoj 
krčmi imao tako skučena sredstva, da bi teško 
podnijeli, da im netko otme ma i najmanji dio njihova 
imanja. Gledali su mrko i zabrinuto u svoje čaše. 
Mladi je gospodin zaželio, da jaši na svome konju 
otvorenom sigurnom dolinom; bravar zaželio je, da 
ima uza se kao stražu dvanaestoricu svojih drugova 
čvrstih šaka, oboružanih toljagama; zlatara je Fe- 
liksa bilo strah više za nakit svoje dobročiniteljice 
nego za život; a kočijaš, koji je zamišljeno otpuhnuo 
nekoliko dimiova iz svoje lule, progovori tiho: »Go- 
spodo, barem u snu ne smiju da nas napadnu. Ja 
ću, što se mene tiče, probdjeti čitavu noć, ako samo 
još jedan uzdrži sa mnom.« 

»I ja ću« — »i ja«, uskliknu ostala trojica; »ja 
i onako ne bih mogao zaspati«, doda mladi go- 
spodin. 

»No, onda treba da se nečim zabavimo, da 
ostanemo budni«, reče kočijaš; »ja mislim da bismo 
se mogli kartati, kad smo upravo četvorica; to će 
nas uzdržati budnima i prikratiti nam vrijeme.« 

»Ja se nikada ne kartam«, odgovori mladi go- 
spodin, »u tome se bar ne mogu s vama da složim.« 

»A ja karata ni ne poznajem«, doda Feliks. 

»A što bismo mogli početi, ako se ne igramo«, 
reče bravar. »Hoćemo li pjevati? To ne ide. Time 
bismo samo namamili ove ništarije. Zar da si za- 
dajemo poslovice i zagonetke te da ih rješavamo? 
Ni to ne traje dugo. Znate li što? Kako bi bilo, da 

si nešto pripovijedamo? Bilo to veselo ili ozbiljno, 
istinito ili izmišljeno, ipaik će nas bar toliko zadržati 
budnima i prikratiti nam vrijeme kao kartanje,« 

»Ja sam zadovoljan, samo ako vi hoćete po- 
četi«, reče smješeći se mladi gospodin, »Vi gospoda, 
koja se bavite zanatom, putujete po svim zemljama 
po znate i nešto pripovijedati; ta svaki grad ima 
svojih priča i pripovijedaka,« 

»Da, da, čuje se koješta«, odvrati bravar, »ali 
zato gospoda, kao vi, uče marljivo iz knjiga, gdje 
su napisane čudesne stvari. Onda biste već vi znali 
bolje da pripovijedate nego jedan priprosti zanatlija, 
kaošto smo mi. Čini mi se, da se ne varam, vi ste 
ili đak ili učenjak.« 

»Učenjak nisam«, nasmješi se mladi gospodin, 

»ali zato đak i putujem preko praznika kući. Ali 
ono, što piše u našim knjigama, manje je zgodno za 
pripovijedanje od onoga, što ste vi ovdje ili ondje 
čuli. Zato počnite vi prvi, ako ovi ovdje hoće da 
slušaju.« 

»Više od kartanja«, odvrati kočijaš, »vrijedi kod* 
mene, ako netko pripovijeda kakovu lijepu priču. 

Često volim da vozim drumom i najlaganijim kora- 
kom, samo ako netko ide uza me te mi nešto lijepo 
pripovijeda. Često sam za lošeg vremena uzeo koga 
u kola uz uvjet, da mi nešto pripovijeda, a jednoga 
od svojih drugova, mislim, da samo zato toliko vo- 
lim, jer znade priče, koje traju sedam sati. a i dulje.« 

»Tako je isto i sa mnom«, doda mladi zlatar. 

»Ja veoma volim pripovijedanje, a moj majstor u 
Wflrzburgu morao mi je oduzeti knjige, da ne čitam 
previše priča te time ne zanemarim posao. Zato nad? 
samo nešto lijepo, bravaru. Ja znam, da ti možeš 
pripovijedati odsad pa sve do zore, a da ti priča 
ne nestane.« • 

Bravar nagne iz vrča, da se okrijepi za svoje 
predavanje, a zatim počne da priča priču o ukletom \ 

taliru* 

„Priča o ukletom taliru 1 ' izašla je u zasebnoj knjižici uz j 

cijenu od Din 6’ — . j 


Gosti su pohvalili bravara, kad je svršio ovu 
ovu priču. »Što se sve čuje po svijetu,« usklikne ko- 
čijaš ; doista sad se tek radujem, što nijesmo vrijeme 
kartanjem pokvarili, jer tako je u istinu bolje, a upam- 
tio sam priču tako, da je sutra mogu pripovijedati 
svojim drugovima, a da ne pogriješim ni kod jedne 
riječi«. 

»Meni je palo nešto napamet, dok ste vi to pri- 
povijedali,« reče student. 

»Ded pričajte, pričajte!« molili su bravar i 
Feliks. 

»Dobro,« odgovori on, »da li je sad na meni 
red ili kasnije, svejedno je; ja ipak moram da ispri- 
povjedim ono, što sam čuo. Ono, što ću sada pri- 
čati, kažu, da se doista jednom zbilo.« 

On se smjesti na svome sjedalu i htjede upravo 
da počne pripovijedati, kad gostioničarka odmakne 
svoju preslicu i pristupi k gostima za stol. 

»Sad je, gospodo, vrijeme, da se pođe u krevet,« 
reče; »odbilo je devet sati, a i sutra je dan.« 

»Ej, pa ti pođi u krevet,« reče student, dodaj 
nam ovamo još jednu bocu vina, pa te ne ćemo dulje 
zadržavati.« 

»Nikako,« odgovori ona mrzovoljno; »dogod u 
gostionici sjede gosti, ne mogu ni gazdarica, a ni 
družina da odu. Ukratko, gospodo, gledajte da do- 
đete u svoje sobe; meni je vrijeme već predugo, a 
dalje od devet sati ne smije se u mojoj kući bdjeti 
ni piti.« 

»Što vam pada napamet, gospo krčmarice?« 
progovori bravar začuđeno. »Što to vama može ško- 
diti, da mi tu sjedimo, kad vi već odavna spavate. Mi 
smo pošteni ljudi i ne ćemo vam ništa odnijeti ni 
otići, a da vam ne platimo. Ali ne dopuštam ni u 
jednoj gostionici, da me tako bace napolje.« 

Žena je bijesno prevrtala očima. »Zar vi mislite, 
da ću ja radi svakoga skitnice šegrtskoga, radi sva- 
koga bekrije, koji daje, da zaslužim dvanaest nov- 
čića mijenjati svoj kućni red? Sad vam posljednji 
puta velim, da ovakovo opiranje ne podnosim.« 

Još jednom htio je bravar da nešto odvrati, ali 
ga student značajno pogleda i namigne očima osta- 
lima, »Dobro,« reče on, »ako gospa krčmarica tako 
želi, pođimo u svoje sobe. Ali svijetlo bismo željeli 
imati, da pogodimo put.« 

»Tim vas ne mogu poslužiti«, odvrati ona mrko. 

»Ostali če već pogoditi put u mraku, a vama dostajat 
će ovaj komadić svijeće, nemam više ništa u kući.« 

Bez riječi uzme mladi gospodin svijeću i digne 
se. Ostali pođu za njim, a djetići uzmu svoje svež- 
njeve, da ih kod sebe u sobi spreme. Oni pođu za 
studentom, koji im je svijetlio uza stepenice. 

Kad su stigli gore, umoli ih student, da tiho 
stupaju, otključa svoju sobu i mahne im, da uđu. 

»Sad nema više sumnje,« reče on; »da će nas ona 
izdati. Nijeste li opazili, kako bojažljivo je nasto- 
jala, da nas otpremi u krevet, kako nam je uskra- 
tila sva sredstva, da možemo ostati zajedno. Ona 
jamačno misli, da ćemo sada leći i da će joj time igra 
biti lakša.« 

a »A ne mislite, da možemo još umaknuti?« upita 
Feliks. »U šumi možemo se ipak još lakše spasti, 
nego ovdje u sobi.« 

»Ovdje su i prozori zatvoreni rešetkama,« 
usklikne student, koji je uzalud nastojao, da raskli- 
ma jednu od željeznih prečaka rešetke. »Ostaje nam 
tek jedan izlaz, ako želimo da umaknemo. Tek kroz 
kućna vrata. Ali ja ne vjerujem, da će nas oni pu- 
stiti.« 

»Trebalo bi pokušati,« reče kočijaš; »ja ću po- 
gledati, mogu li da dođem na dvorište. Ako je to 
moguće, vratit ću se po vas.« Ostali odobre ovaj 
predlog, kočijaš skine cipele i odšulja se na prstima 
do stuba. Njegovi drugovi plašljivo su prisluškivali 
gore u sobi. Već je bio sišao sretno i neopaženo niz r 

polovinu stepenica: Ali kad je tamo okrenuo oko 
jednoga stupa, nenadano se uspravi pred njim ogro- 
man pas, položi svoje šape na njegova ramena i 
iskesi upravo nasuprot njegovu licu dva reda du- 
gačkih, oštrih zubi. On se nije usuđivao ni naprijed 

i 

li 

nj natrag. Jer kad bi se i najmanje maknuo, zinuo 
bi taj strašni pas, da ga zgrabi za grkljan. Uto počne 
pa? lajati i zavijati i začas pojave se sluga i gazda- 
rici sa svijetlom. 

»Kud idete, što želite?« poviče žena. 

»Treba da uzmem još nešto iz svojih kola,« od- 
govori kočijaš drščući; kad su se naime otvorila 
vrata, opazio je u sobi više opaljenih, sumnjivih lica, 
same muškarce s puškama u ruci. 

»To ste sve mogli i prije obaviti,« rekne ljutito 
gostioničarka. »Fasane, ovamo! Zatvori dvorišna 
vrata, Jakove, i posvijetli čovjeku do njegovih 
kola.« Pas povuče svoju groznu njušku i svoje šape 
sa ramena kočijaševih i utabori se opet poprijeko 
preko stepenica, a sluga zatvori dvorišna vrata i po- 
svijetli kočijašu. Nije se moglo ni pomisliti na bijeg. 
Ali kad je smišljao što će zapravo da uzme iz svojih 
kola, padne mu na pamet, da ima funtu voštanica, 
koje treba da preda u obližnjem gradu. 

»Onaj komadić svijeće gore može jedva da po- 
traje još četvrt sata,« reče u sebi; »a ipak treba da 
imamo svijetlo!« Uzme dakle dvije voštanice iz kola, 
sakrije ih u rukav i izvuče onda za izliku svoju ka- 
banicu, kojom će se, kako je rekao slugi, noćas po- 
kriti. 

Sretno dođe opet u sobu. Pripovijedao je o ve- 
likome psu, koji leži kao straža na stepenicama, o 
ljudima, koje je samo letimično vidio, o svemu, što 
su učinili, samo da se pred njime osiguraju i napo- 
kon uzdišući reče: 

»Ove noći ne ćemo preživjeti.« 

»To ne mislim,« reče student, »ipak ne mogu 
da te ljude držim tako ludima, da bi radi ove nez- 
natne koristi, koju bi od nas imali, ubili četvoricu 
ljudi. Ali branit se ne smjerno. Ja ću ipak najviše 
izgubiti. Moj je konj već u njihovim rukama, a tek 
pred četiri nedjelje dao sam za nj pedeset dukata. 
Rado im dajem i svoju kesu i svoje odijelo, jer na- 
pokon, ipak mi je draži život od ovoga svega.« 

»Lako je vama govoriti,« odvrati kočijaš. »One 


— 12 — 

j 

stvari, koje biste vi mogli izgubiti, lako se opet ija- 
knade. Ali ja sam poslan iz Aschaffenburga i impi 
kojekakovu robu na svojim kolima, a u staji si} mi 
dva lijepa konja, jedino moje blago.« j 

»Ja nikako ne mogu vjerovati, da će vama uči- 
niti što na žao,« reče zlatar* »Da orobe glasnika, 
diglo bi se previše vike i graje u zemlji. Ali i ja sam 
za ono, što je ovaj gospodin kazao. Radije ću odmah 
sve dati, što imam, i zakleti se, da ne ću ništa 
odati, pa nikad ni tužiti, nego da se za svoj neznatni 
imetak borim s ljudima, koji imadu puške i samo- 
krese.« 

Kočijaš je za toga razgovora izvukao svoje vo- 
štanice. Prilijepi ih o stol i upali. »Hajde da u ime 
božje čekamo, što će nam se dogoditi,« progovori 
on, »Opet ćemo sjesti zajedno i govorom se uzdrža- 
vati od sna.« 

»Tako je,« reče student. A jer smo se prije us- 
tavili kod mene, pripovijedat ću vam divnu pripovi- 
jetku o Mužiću staklaru i šumskom divu.* 

Kad je pripovjedač bio u sredini priče prekine 
njegove riječi neki šum iz gostionice. Čulo se, kako 
su se dovezla kola, nekoliko glasova tražilo je 
svijetlo, netko je jako kucao na dvorišna vrata, a 
usto je lajalo nekoliko pasa- Soba, koju su dobili 
kočijaš i djetići, imala je prozore na cestu. Sva četiri 
gosta skoče sa svojih mjesta i potrče onamo, da vide, 
što se dogodilo. Koliko su mogli razabrati kod 
svijetla jedne laterne, pred gostionicom su stajala 
velika putna kola; upravo je neki visoki čovjek 
iskrcavao iz kola dvije koprenom zastrte žene. Vi- 
djelo se još, kako jedan kočijaš u livreji otpreže 
konje, a jedan sluga skida kovčege. »Ovima neka 
se Bog smiluje,« uzdahne kočijaš; »ako ti živi i zdravi 
izađu iz ove gostionice, onda se ni ja više ne bojim 
za svoja kola.« 

»Mir!« šapne student. »Slutim, da zapravo ne 

* Pripovijetka „Mužić staklar i šumski div" izašla jt u za- 
sebnoj knjizi uz cijenu od Din 10'—. 

vrebaju na nas, nego na ovu damu. Jamačno su i 
ovi dolje već bili obaviješteni o njenome putu. Kad 
bismo je samo mogli upozoriti! No, stani! Ta u či- 
tavoj gostionici nema nijedne poštene sobe za go- 
spođe, osim one, koja se nalazi do moje sobe. Tamo 
će je odvesti. Ostanite vi mirno u ovoj sobi, a ja 
ću nastojati da obavijestim poslugu.« 

Mladić se odšulja u svoju sobu, utrne svijeće i 
ostavi samo ono svijetlo, koje mu je gostioničarka 
dala. Onda stane prisluškivati kod vrata, 

Doskora dođe gostioničarka s gospođama uza 
stepenice gore i odvede ih uz prijazne i blage riječi 
u pokrajnju sobu. Nagovarala je svoje goste, da od- 
mah legnu, jer su sigurno umorni od puta; onda pođe 
opet dolje. Skoro zatim začuje student, kako se 
netko teškim muškim koracima penje uza stube. On 
otvori oprezno vrata i opazi kroz malenu pukotinu 
onoga visokog čovjeka, koji je iskrcao gospođe iz 
kola. Imao je na sebi lovačko odijelo, a o boku visio 
mu je lovački nož. Bio je sigurno putni konjušnik 
ili pratilac onih gospođa. Kad student opazi, da je 
ovaj sam došao gore, otvori naglo vrata i mahne čo- 
vjeku, neka uđe u njegovu sobu- On začuđeno pri- 
stupi bliže i prije nego što je mogao zapitati, što 
želi, prišapne mu student: 

»Gospodine, noćas ste zapali u razbojničku 
krčmu.« 

Čovjek se prestraši; ali student ga uvuče sasvim 
u svoja vrata i ispripovjedi mu, kako je u ovoj kući 
sve sumnjivo. 

Lovac se veoma zabrine, kad je to čuo. On raz- 
jasni mladiću, da su te gospođe, grofica i njena so- 
barica, najprije htjele čitavu noć da voze, ali nekih 
pola sata pred tom krčmom susreli su jednoga ja- 
hača, koji ih je zazvao i zapitao, kuda putuju. Kad 
je razabrao, da su namjerile čitavu noć putovati Spe- 
sartom, stane ih odgovarati od toga, govoreći da je 
to vrlo opasno. »Ako Vam je što stalo do savjeta 
poštena čovjeka,« dodao je, »odustanite od te misli. 
Nedaleko odavde ima gostionica. Kakogod ona bila 



— 14 — 


— 15 — 


loša i neudobna, prenoćite radije tamo, nego da se 
u ovoj mrkloj noći bez potrebe izlažete opasnosti.« 
Čovjek koji im je to svjetovao, činio se vrlo pošte- 
nim te je grofica od straha pred razbojničkim napa- 
dajem zapovjedila, da se ustave kod te krčme. 

Lovac je držao, da mu je dužnost obavijestiti 
gospođe o pogibelji, u kojoj se nalaze. On ode u 
drugu sobu i odmah zatim otvori vrata, koja su iz 
grofičine sobe vodila u studentovu. Grofica, žena 
od kojih četrdeset godina, pristupi blijeda od straha 
k studentu i on joj morade još jednom sve ponoviti. 
Onda su se svjetovali, što treba da učine u tome 
očajnom položaju i zaključili, da će tako oprezno, 
kako je samo moguće dopremiti ovamo dva sluge, 
kočijaša i djetiće, da se u slučaju navale bar za- 
jedno mogu braniti. 

Kad su doskora zatim sve tako uredili, zatvore 
na grofičinoj sobi ona vrata, što vode u hodnik, te 
ih zakrče ormarima i stolcima. Ona sjedne sa svo- 
jom sobaricom na krevet, a njezina dva sluge stra- 
žila su uz nju. A pređašnii gosti i lovac posjedaju u 
studentovoj sobi oko stola i odluče očekivati pogi- 
belj.- Moglo je sada biti otprilike deset sati* U kući 
bilo je sve mirno i tiho, i još se nije nitko micao, da 
uzbuni goste. Tada reče bravar; »Bilo bi ipak naj- 
bolje, da radimo kao i prije, da se održimo budnima. 
Mi smo naime pripovijedali svakojake priče, koje 
smo znali, a ako gospodin lovac nema ništa protiv 
toga, mogli bismo nastaviti.« Ali lovac nesamo da 
da se nije tome protivio, nego, da pokaže svoju 
spremnost, obeća, da će sam nešto pripovijedati. On 
započne da pripovijeda divnu priču iz doba Kalifa 
Harun-al-Rašida: Saidova Sudbina* 


»Kraj ovakove zabave ne bi mi pao na oči san, 
da moram bdjeti i dvije, tri ili više noći,« reče bra- 
var, kad je lovac svršio priču Saidova sudbina, koja 
je bila ljepša od ma koje priče iz 1001 noći. »I često 

• Pripovijetka „Saidova Sudbina" izišla je u zasebnoj knjizi 
uz cijenu od Din 8* — . 


sam se uvjerio, da je tome tako. Tako sam nekad 
bio djetić kod nekog ljevača zvonova. Majstor bio 
je bogat čovjek i nije bio škrtica; i upravo zato smo 
se nemalo čudili, da se jednom, kad smo imali neki 
veliki posao, sasvim protiv svoga običaja, pričinio 
vrlo škrtim. Lijevalo se zvono za novu crkvu, a mi 
šegrti i djetići morali smo cijele noći sjediti kod 
ognjišta i podržavati vatru. Mi smo sasvim sigurno 
mislili, da će majstor metnuti na pipu koje svoje 
burence i ponuditi nas najboljim vinom. Ali nije bilo 
tako. Dao nam je samo, da svakog sata po jednom 
gucnemo i stane pripovijedati o svome putovanju i 
svom životu kojekakove priče, onda je došao red na 
najstarijega djetića i tako redom, i nijedan od nas 
ne postane pospan, jer smo svi željno slušali. I prije 
nego što smo pomislili, bio je dan. Tad smo spoznali 
lukavstvo majstorovo, da nas je govorenjem htio za- 
držati budnima. Jer kad je zvono bilo gotovo, nije 
štedio svojim vinom i naknadio je ono, što je one 
noći mudro zanemario.« 

»To je bio razborit čovjek,« odvrati student, »jer 
protiv sna to znam sigurno, ništa ne pomaže nego go- 
vor. Zato ne bih ove noći htio biti sžm, jer se oko 
jedanaest sati ne bih mogao obraniti od sna.« 

»Na to su i seljaci mislili,« reče lovac; »Kad žene 
i djevojke za dugih zimskih večeri kod svijetla pre- 
du, onda ne ostaju same kod kuće, jer bi tu sigurno 
kraj posla zaspale, nego se sastaju na takozvanim 
prelima, sjedaju u velikom društvu k poslu i pripo- 
vijedaju.« 

»Da,« upadne mu u riječ kočijaš, »ali tu se često 
pripovijedaju grozne stvari, da bi se čovjek mogao 
pošteno pobojati, jer oni pripovijedaju o vatrenim 
duhovima, koji hodaju po livadi, o koboldima, koji 
noću buče po sobama i o sablastima, koje straše 
ljude i marvu.« 

»Onda se jamačno ne zabavljaju baš najbolje,« 
odvrati student. »Meni, priznajem, nije ništa tako 
mrsko kao priče o duhovima.« 

»Ej, a ja mislim upravo protivno,« usklikne 
bravar. »Meni je vrlo neugodno, kad se pripovijeda 
kakova grozna priča. To je kao da se za kišna vre- 
mena spava pod krovom. Čuje se kako kapljice tik, 
tak, tik, tak,, šume po krovu, a čovjeku je lijepo i 
toplo na suhu. Kad se tako kod svijetla i u društvu 
priča o duhovima, osjeća se čovjek sigurnim i 
ugodno. 

»Ali kasnije?« reče student. »Ako je to slušao 
onaj, koji je odan smiješnom vjerovanju u duhove, ne 
će li se taj strašiti, kad bude sam i u mraku? Ne će 
li misliti na sve grozote, koje je čuo? Ja se još danas 
ljutim na te priče o duhovima, kad mislim na svoje 
djetinjstvo. Ja sam bio živ, i bistar dječak, te sam 
moguće bio nešto nemirniji, nego što je to bilo ugod- 
no mojoj dadilji. Zato ona nije znala nikakovo drugo 
sredstvo, da me ušutka, nego me je strašila. Pripovi- 
jedala mi je svakojake grozne priče o vješticama i 
zlim duhovima, koji plaše po kući, a kad se kakova 
mačka naganjala po tavanu, prišapnula bi mi pre- 
plašena: 

»Čuješ li, sinko? Sad opet hoda gore i dolje po 
stepenicama taj mrtvac. Nosi pod pazuhom svoju 
glavu, ali mu se oči ipak sjaju kao svjetiljke. Na- 
mjesto prstiju ima pandže, a kad koga sretne u mra- 
ku, zakrene mu vratom.« 

Ljudi smijali su se tim pričama. Ali student na- 
stavi: »Ja sam bio premlad, a da bih mogao vidjeti, 
da je to sve neistinito i smišljeno. Ja se nijesam bo- 
jao ni najvećega lovačkog psa, bacio sam svakoga 
svog druga u pijesak, ali kad bih došao u mrak, za- 
tvarao sam od straha oči. Vjerovao sam naime, da 
će se sad došuljati mrtvi muž. Došlo je dotle, da se 
nisam više usuđivao sam bez svijetla izaći na vrata, 
kad je nastao mrak i koliko puta me je kasnije otac 
istukao, da je vidio ovu nevaljanštinu. Ali se dugo 
nijesam mogao otresti toga djetinjskoga straha, a 
samo moja luda dadilja bila je tome kriva.« 

»Da, to je velika pogrješka,« primijeti lovac, 
»kad djetinje misli ispunjaju takim praznovjericama. 


Uvjeravam vas, da sam poznavao hrabre, srčane 
muževe, lovce, koji se inače nijesu bojali pred tro- 
jicom neprijatelja — pa kad bi noću morali u šumi 
vrebati na divljač ili zvjerokradice, onda bi im če- 
sto nestajalo srčanosti: oni bi naime u drvetu vi- 
djeli groznu sablast, u grmu vješticu, a dvije krijes- 
nice pričinjale bi im se očima strašne nemani, koja 
u mraku na njih vreba. 

»Pa ne mislim, da su samo za djecu zabave ove 
vrste vrlo štetne i glupe,« odvrati student, nego za 
svakoga. Ta koji će se razborit čovjek zabavljati ži- 
votom i biti stvari, koje su zapravo istinite samo u 
mozgu lude. Tamo one plaše ,ali inače nigdje. Ali 
najštetnije su te priče za narod na selima. Tamo se 
čvrsto i nepokolebljivo vjeruje u ovakove ludosti, a 
ta se vjera još pojačava na prelima i u gostionicama, 
gdje ljudi sjedaju u zbijene krugove te plašljivim 
glasom pripovijedaju najstrašnije priče.« 

»Da, gospodine!« odvrati kočijaš, »vi zacijelo 
nemate krivo. Ovakvim je pričama nastala već mno- 
ga nesreća »štoviše moje je rođena sestra zbog toga 
jadno završila svoj život.« 

»Kako to? Zbog takovih priča!« uskliknu muš- 
karci začuđeno. 

»Da, zbog takovih priča,« govorio je on dalje. 
U selu, gdje je stanovao naš otac, također je običaj, 
da se za zimskih večeri žene i djevojke sastaju na 
prelima. Tada dolaze mladi momci i pripovijedaju 
koješta. Tako se desilo jedne večeri, da se govorilo 
o sablastima i utvorama, a mladi su momci pripovi- 
jedali o jednom starom trgovčiću, koji je već pred 
deset godina umro, ali u grobu nije našao mira. Sva- 
ke noći baca on sa sebe zemlju, izlazi iz groba, šulja 
se lagano i kašljucajući, kako je to za života radio, u 
svoj dućan i važe tamo šećer i kafu mrmljajući za se 
nekakovu pjesmicu. Mnogi su tvrdili, da su ga vidjeli, 
a žene i djevojke stale su se plašiti. Ali moja sestra, 
djevojka od šesnaest godina, htjela je biti pametnija 
od drugih i reče: ,Ja tome svemu ne vjerujem. Tko 
jednom umre, taj više ne dolazi!’ Ona je to rekla, 

ali nažalost nije bila uvjerena o tom, jer se i ona već 
često bojala. Tad reče jedan od mladića: »Ako ti tako 
vjeruješ, onda se ne ćeš pred njim ni bojati. Njegov 
je grob samo dva koraka udaljen od groba Katice, 
koja je nedavno umrla. Ohrabri se jednom i pođi na 
groblje, ustrgni sa Katičina groba jedan cvijet i do- 
nesi nam ga, onda ćemo ti vjerovati, da se nijesi 
bojala trgovca.« 

Moja se sestra stidjela, da bi joj se ostali rugali, 
zato reče: »0, to za me nije teško. Kakav cvijet 

želite?« 

»U čitavom selu ne cvatu bijele ruže nego tamo, 
zato nam donesi kitu od njih,« odvrati jedna od nje- 
zinih prijateljica. Ona ustane i pođe, a svi muškarci 
pohvale njezinu srčanost. Ali žene klimale su glava- 
ma i govorile: »Samo ako to dobro prođe!« Moja 
sestra pođe prema groblju. Mjesec je jasno sjao i nju 
počne hvatati strava, kad je je sat stao izbijati dva- 
naest, a ona je otvorila vrata groblja. 

Ona je prešla već mnogi grobni humak, koji je 
poznavala, a u srcu bivalo joj je sve neprijatnije, što 
se više približavala Katičinim bijelim ružama i sabla- 
snom grobu trgovčevu. 

Sad je stigla onamo. Dršćući pokleknu i stane 
kidati cvijeće. Tad joj se pričini, da sasvim u blizini 
čuje šum. Dva koraka od nje odleti zemlja s jednog 
groba i polagano se iz njega uzdigne neka pojava. 
Bijaše to star, blijed čovjek sa kapicom za spavanje 
na glavi. Moja se sestra prestraši. Ali kad onaj iz 
groba stane muklim glasom govoriti: »Dobar večer, 
djevice, otkud tako kasno?« tad je popadne smrtni 
strah. Uzdigne se, potrči preko grobova k onoj kući, 
ispripovijedi gotovo bez duše, što je vidjela i tako 
smalakše, da su je morali odnijeti kući. Što nam je 
koristilo, kad smo slijedećeg dana doznali, da je to 
bio grobar, koji je tamo kopao grob te govorio mojoj 
jadnoj sestri. Ona padne, još prije nego što je mogla 
to saznati, u veliku vrućicu, od koje za tri dana 
umre. Ruže za svoj pogrebni vijenac sama je uza- 
brala.« 


Kočijaš uraukne, a u njegovim se očima zabli- 
stala suza; ostali gledali su ga sažalno, 

»Tako je i to jadno dijete moralo propasti od 
ove lude praznovjerice,« reče mladi zlatar. »Pala mi 
je sad napamet jedna priča, koju bih vam htio pripo- 
vijedati. I ona je u vezi s takovim žalosnim dogo- 
đajem. 

I on poče da priča čudesnu priču o zlatnom brodu 
Karmilhanu, čije blago leži u zagonetnoj Stenfolskoj 
spilji na dnu mora.* 


»Ponoć je već davno prošla,« reče student, kad 
je mladi zlatar svršio svoju priču, »sad valjada nema 
više opasnosti, a ja sam, što se mene tiče, tako pos- 
pan, da bih svima mogao savjetovati da legnu i 
mirno zaspe. 

»Prije dva sata u noći ne možemo biti sigurni,« 
odvrati lovac; »poslovica kaže, da od jedanaest do 
dva sata tatovi kradu.« 

»To i ja mislim,« primijeti bravar, »jer ako nas 
kane napasti, nema zgodnijega vremena od ponoći. 
Zato mislim, da bi studiosus mogao nastaviti svoju 
pripovijetku, koju još nije sasvim svršio.« 

»Ja se ne branim,« reče on, »iako naš susjed, 
gospodin lovac, nije čuo početkal« 

»Ja ga moram misliti; samo počnite,« reče 
lovac. 

»No onda,« htio je student upravo započeti, kad 
ih prekine lajanje nekog psa. Svi zadrže dah i stanu 
slušati. Ujedno dojuri jedan od slugu iz sobe grofi- 
čine i poviče, da deset ili dvanaest ljudi sa svili 
strana dolaze prema gostionici. 

Lovac pograbi svoju pušku, student svoj pištolj, 
djetići svoje štapove, a kočijaš izvuče iz džepa du- 
gačak nož. Tako su stajali i gledali bespomoćno je- 
dan drugoga. 

»Hajdemo na stepenice!« poviče student. 
»Dvojica će ili trojica od tih lupeža ipak prije po- 
priča „Stenfolska Spilja'* izišla je u zasebnoj knjizi uz ci- 
jenu od Din 4*—. 

ginuti, nego što mi budemo svladani.« Ujedno preda , 
bravaru svoj drugi samokres i dogovori se s njim,/ 
da će jedan za drugim pucati. Oni se postave na ste-' 
penice. Student i lovac zapremili su im upravo ci- 
jelu širinu. Sa strane lovčeve stajao je hrabri bra- 
var i naginjao se preko ograde držeći cijev svoga 
samokresa uperenu prema zaokretu stepenica. Zla- 
tar i kočijaš stajali su iza njega, pripravni da izvrše 
svoju dužnost, ako dođe do borbe između pojedi- 
naca. Tako su stajali nekoliko minuta u nijemu oče- 
kivanju. Napokon se začuje, kako se otvaraju kućna 
vrata i njima se pričini, da čuju šapat od nekoliko 
glasova. 

Sad se začuje, kako se koraci nekolicine ljudi 
približuju stepenicama, a na prvoj polovini opaze se 
tri čovjeka, koji jamačno nijesu bili spremni na do- 
ček, koji im je bio priređen. Jer čim su okrenuli oko 
stupa na stepenicama, poviče lovac jakim glasom: 
»Stoj! Samo korak dalje i vi ste mrtvi! Napnite 
kokote, prijatelji, i gađajte dobro!« 

Razbojnici se prestraše, naglo se povuku i stanu 
se s ostalima svjetovati. Iza kratkog vremena dođe 
jedan od njih natrag i progovori: »Gospodo! bilo bi 
ludo od vas da žrtvujete svoj život. Nas ima naime 
dosta, da vas sasvim uništimo. Ali se povucite; ni- 
jednome od vas ne će nitko ništa na žao učiniti; mi 
ne ćemo od vas da uzmemo ništa, pa ni u vrijednosti 
od jednog groša.« 

»Pa šta onda hoćete?« usklikne student. »Mi- 
slite li, da ćemo se u ovakovu fukaru pouzdati? Ni- 
kad! Ako želite što uzeti, dođite u ime božje. Ali 
prvome, koji okrene oko ugla, prosvirat ću glavu 
tako, da ga nikad više ne će zaboljeti.« 

»Predajte nam sami od svoje volje gospođu,« 
odgovori razbojnik. »Ništa joj se ne će dogoditi. 
Mi ćemo je odvesti na sigurno i udobno mjesto. 
Njena pratnja može da odjaši natrag i javi gospodinu 
grofu, neka je za dvadeset tisuća forinti otkupi.« 

»Zar da nam pravite ovakove prijedloge?« od- 
vrati lovac, škripeći od bijesa i napne kokot. »Ja 


ću brojiti do tri, i ako se kod tri ti ne makneš, onda 
ću odapeti. Jedan, dva, — « 

»Stoj!« poviče razbojnik gromkim glasom. »Je 
li to pošteno, da se puca na neoružana čovjeka, koji 
s vama u miru pregovara? Ludi čovječe, možeš da 
me ubiješ, pa tek onda nijesi stvorio nikakovo juna- 
štvo. Ali ovdje stoji dvadesetorica mojih drugova, 
koji će me osvetiti. Što koristi onda tvojoj grofici, 
ako vi mrtvi ili osakaćeni ležite na stepenicama. 
Vjeruj mi, ako dragovoljno pođe s nama, postupat 
ćemo s njome s najvećim poštovanjem. Ali ako se ti, 
dok ja do tri nabrojim, ne kaniš kokota, onda će joj 
biti loše. Pusti kokot, jedan, dva, tri!« 

»S tim psima nema šale,« šapne lovac vršeći 
nalog razbojnikov; »istina, moj život ne vrijedi mno- 
go, ali ako ja jednoga od njih ustrijelim mogli bi oni 
s mojom gospodaricom to oštrije postupati. Zapitat 
ću groficu za savjet. Dajte nam,« nastavi on glasno, 
»primirje od pola sata, da pripravimo groficu. Ona 
bi, da to ovako nenadano dozna, umrla od straha.« 

»Pristajemo,« odvrati razbojnik i postavi u isti 
mah šestoricu ljudi na kraj stepenica. 

Smeteni i zatečeni slijedili su nesretni putnici 
lovca u grofičinu sobu. Ta soba bila je tako blizu i 
oni su tako glasno pregovarali, da njoj nije izmak- 
nula nijedna riječ. Ona je bila blijeda i jako je drh- 
tala, ali ipak se činilo, da je čvrsto odlučila predati 
se svojoj sudbini: »Zašto da bez koristi stavljam na 
kocku život tolikih poštenih ljudi?« reče ona; »zašto 
da vas potičem na uzaludan otpor, vas, koji me ni ne 
poznajete? Ne, ja vidim, da nema drugoga spasa, 
nego da pođem s ovim bijednicima.« 

Svi su bili ganuti srčanošću i nesrećom ove go- 
spođe. Lovac je plakao i kleo se, da ove sramote ne 
može preživjeti. Student je grdio sebe i svoje šest 
stopa dugačko tijelo. »Da sam samo za pola glave 
niži,« usklikne on, »i da nemam brade, onda bih 
znao, što mi je činiti. Gospođa grofica dala bi mi 
svoje odijelo i ovi bi bijednici jako kasno saznali, 
kako su se prevarili.« 

I Feliksa je nesreća ove žene vrlo potresla. 

Čitavo biće njeno pričini mu se tako nježnim i poz- 
natim, Bilo mu je, kao da se njegova majka, koja je 
rano preminula, nalazi u tom strašnom položaju. On < 
se ? s i? ćao ta k° hrabrim, tako jakim, da bi bio rado 
svoj život dao za njezin. A kad je student izgovorio 
ove riječi, sine mu najednom u duši jedna misao. 

On zaboravi za strah, sve obzire te mišljaše samo 
na spas ove gospođe, »Ako je samo to,« progovori 
stupajući smeten i crven naprijed, » i ako samo sitno 
tijelo, ^ neobrasla brada i hrabro srce treba, da se 
milostiva gospođa oslobodi, onda možda ni ja nisam 
previše loš^ zato, Obucite u ime božje moj kaput, 
metnite moj Šešir na svoju lijepu kosu i uzmite moj 
svežanj na svoja leđa i — pođite kao Feliks, zlatar, 
svojim putem.« 

Sve je zadivila srčanost mladićeva. Lovac mu 
padne radosno oko vrata. »Zlatni dečko,« usklikne 
on, to bi ti htio učiniti? Htio bi, da te strpamo u ha- 
ljine moje milostive gospođe i da je spasiš? To ti je i 
sam Bog metnuo u pamet. Ali sam ne ćeš ići. Ja ću 
dati, da me zajedno s tobom zarobe, ja ću ostati uza 
te kao tvoj najbolji prijatelj i dok ja živim, oni te se 
ne će ni taknuti.« — »I ja putujem s tobom, tako mi 
životal« usklikne student. 

j® trebalo, dok su groficu predobili za taj 
prijedlog. Ona nije mogla da podnese te misli, da bi 
se strani čovjek morao za nju žrtvovati. Ona je po- 
mišljala, da će se kasnije, kad razbojnici to otkriju; 
grozno osvetiti na tome nesretniku. Ali napokon po- 
bijede nešto molbe mladih ljudi, a nešto i uvjerenje, 
ako ona bude slobodna, da će moći sve poduzeti, da 
svoga spasitelja opet oslobodi. Ona pristane. Lovac 
i ostali putnici otprate Feliksa u studentovu sobu, 
gdje je brzo prebacio preko sebe nešto grofičine 1 
odjeće. Lovac mu prikopči još na glavu nekoliko 
Krmh uvojaka grofičine sobarice i metne mu ženski 
šešir, te su ga svi uvjeravali, da ga se ne može pre- 
poznati. Pa i sam bravar kleo se, da bi, da ga sretne 

na ulici, brzo skinuo šešir te ne bi ni slutio, da se 
klanja svome srčanom drugu. 

Grofica je međutim pomoću svoje sobarice iz 
torbe mladoga zlatara izvadila odijelo. Šešir, nabijen 
duboko na glavu, putni štap u ruci i nešto olakšana 
torba na leđima činile su je sasvim nepoznatom te 
bi se putnici u svako drugo doba bili od srca na- 
smijali ovoj smiješnoj maskarati. Novi djetić zahvali 
Feliksu sa suzama u očima i obeća mu najbržu 
pomoć, 

»Imam samo još jednu molbu,« progovori Feliks. 

»U ovoj torbi, što je na leđima nosite, nalazi se 
jedna mala kutija. Spremite je pomnjivo. Da se ona 
izgubi, bio bih zauvijek nesretan. Ja je moram doni- 
jeti svojoj pomajci i — « 

»Gotfrid, lovac, znade moj dvorac,« reče ona, 
»Sve će vam se opet neoštećeno povratiti. Ja se 
naime nadam, da ćete vi, plemeniti mladiću, doći 
onda sami, da primite moju i mojega muža hvalu.« 

Još prije nego što je Feliks mogao da odgovori, 
začuju se sa stubišta grubi glasovi razbojnika. Oni 
su vikali, da je vrijeme prošlo i da je sve spremno 
za grofičin odlazak. Lovac pođe k njima dolje i raz- 
jasni im, da on gospođe ostaviti ne će i da će radije s 
njima poći, bilo kud bilo, nego da se bez svoje gospo- 
darice pojavi pred svojim gazdom, I student izjavi, 
da će pratiti gospođu. Oni su se posavjetovali o 
tome i napokon su pristali pod uslovom, da lovac 
smjesta preda svoje oružje. Ujedno zapovjede, da 
ostali putnici budu mirni, kad oni odvedu groficu. 

Feliks spusti koprenu, koja je bila ovješena oko 
njegova šešira, sjedne u kut, podupre čelo rukom 
te je kao duboko ražalošćena žena očekivao razboj- 
nike. Putnici bijahu se povukli u drugu sobu, ali 
tako, da su mogli pregledati ono, Što se zbivalo. Lo- 
vac sjedio je hineći žalost, ali je dobro pazio na 
drugi kut sobe, u kojoj je stanovala grofica. Kad su 
nekoliko Časaka ovako sjedili, otvore se vrata, a 
lijep, dobro obučen čovjek, od nekih trideset i šest 
godina stupi u sobu. Nosio je neku vrstu vojničke 

uniforme, jednu kolajnu na prsima, dugačku sablju 
o boku, a u jednoj je ruci držao šešir, s kojega se 
vijalo lijepo perje. Dvojica njegovih ljudi opsjednuta 
su vrata, čim je on unišao. 

On pođe poklonivši se duboko prema Feliksu. 
Činilo se, da je malo u neprilici pred gospođom tako 
visoka staleža. Nekoliko je puta počinjao i napo- 
kon mu uspije da progovori sređeno. »Milostiva go- 
spođo,« reče on, »ima slučajeva, gdje treba da *se 
pokaže ustrpljivost. Takav je i vaš slučaj. Nemojte 
misliti, da ću samo na časak zaboraviti na poštova- 
nje koje treba da vam iskazujem. Vi čete imati svu 
udobnost, vi se ne ćete moći ni na što potužiti, ako 
ne na strah, koji ste ove večeri pretrpjeli.« Ovdje 
zašuti, kao ^da očekuje odgovor, ali kad je Feliks 
mukom mučao, nastavi: »Nemojte u meni gledati 

obična tata ni razbojnika. Ja sam nesretan čovjek, 
kojega su teške životne prilike nagnale na takav 
život. Mi ćemo se zauvijek udaljiti iz ovoga kraja, ali 
mi trebamo novaca za put. Bila bi nam igrarija, da 
smo napali trgovce ili poštanska kola. Ali onda bi- 
smo možda bili unesrećili više ljudi zauvijek. Gospo- 
dm g rof (> vaš muž, pred šest je nedjelja baštinio pet 
stotina tisuća talira. Mi molimo dvadeset tisuća fo- 
rinti od toga preobilja, a to je sigurno pravedan i Če- 
dan zahtjev. Vi ćete zato učiniti tu milost, da sad 
odmah svome suprugu napišete otvoreno pismo, u 
kojem ćete mu javiti, da vas mi zadržavamo i neka 
što prije pošalje novce. U protivnom slučaju — vi 
me razumijete — mi bismo onda morali s vama 
malo oštrije postupati. Novac ćemo preuzeti samo u 
tom slučaju, ako ga donese ovamo jedan jedini 
čovjek uz jamstvo najstrože šutnje.« 

Ovaj prizor su promatrali svi gosti te šumske 
gostionice najnapetijom pažnjom, a najviše sama gro- 
fica. Ona je mislila, da bi je mladić, koji se za nju 
žrtvovao, svakog časa mogao odati. Ona je odlučila 
otkupiti ga za veliku cijenu, ali isto tako čvrsto bi- 
jaše odlučila, da se s razbojnicima ni za kakovu cijenu 
ne ce maknuti ni koraka dalje. Ona je u džepu zla- 


tareva kaputa našla nož. Držala ga je otvorena grče- 
vito u ruci, spremna, da se radije ubije, nego da pre- 
trpi takovu sramotu. Ništa manje nije se ni sam 
Feliks bojao. Hrabrila ga je doduše i tješila misao, 
da je muževno i časno djelo na onakav način poma- 
gati ženi bez pomoći i u nuždi. Ali on se bojao, da 
će se svakom kretnjom i svojim glasom odati. Nje- 
gov se strah povećao, kad je razbojnik stao govoriti 
o pismu, koje on treba da napiše. 

Kako da piše? Kako da nazove grofa i kako da 
sastavi pismo, a da se ne oda. 

Njegov je strah došao do vrhunca, kad harambaša 
postavi preda nj papir i pero te ga zamoli, da makne 
koprenu i piše. 

Feliks nije znao. kako mu lijepo pristaje nošnja, 
u koju je bio obučen. Da je to znao, ne bi se ni naj- 
manje bojao, što se mora otkriti. Jer kad je napokon 
od nužde morao da makne koprenu, činilo se, da 
gospodin u uniformi, zadivljen ljepotom gospođe i 
njenim nešto malo muškim crtama, nju još s više 
poštovanja promatra. To nije izmaknuto bistru po- 
gledu mladoga zlatara. Smiren, što bar u ovom 
opasnom času nema da se boji nikakova otkrića, po- 
grabi pero i stane pisati svome tobožnjemu mužu 
onako, kako je jednom u nekoj staroj knjizi čitao. 
On je pisao: 

Moj gospodaru i mužu, 

Mene nesretnu ženu zadržali su na mom putu 
usred noći ljudi, za koje ne mislim, da baš imadu 
dobrih namjera. Oni će me tako dugo držati, dok vi, 
gospodine grofe, ne položite za me svotu od 20.000 
forinti. 

Kod toga je uvjet, da se vi poradi te stvari ni 
najmanje ne potužite kod vlasti niti da zatražite 
njihovu pomoć, te da novce po. jednom jedinom 
čovjeku pošaljete u šumsku gostioniću^^Spesart. U 
protivnom slučaju zaprijetili su mi dm^&^ težim 
zatočenjem. 

Zaklinje vas za što bržu pomoć 

vaša nesretna žena. 

malo se pomalo oporavljalo od svog straha Oni bi 
bih, kao što se običava događati iza velike nesreće 
ili nenadane pogibelji, možda postali i veseli, da se 
nisu zabavljali mišlju na svoja tri druga, koje su od- 
veli ispred njihovih očiju. Stali su da se dive mla- 
dome zlataru, a grofica lila je od ganuća suze, kad 
bi pomislila, da ima tako mnogo zahvaliti jednome 
čovjeku, kojemu nije nikad prije učinila ništa dobro, 
kojega nije ni poznavala. Sve je tješilo to, što su ga 
pratili junački lovac i hrabri student. Ta oni ga mogu 
tješiti, ako se mladi čovjek osjeti nesretnim, a mislili 
su i to, da će lukavi lovac možda otkriti način, kako 
da je spase bijegom. Oni su se još svjetovali, što 
treba da rade. Grofica odluči, budući da je nije ve- 
zala nikakova zakletva prema razbojnicima, otpu- 
tovati k svomu mužu i poduzeti sve, da otkrije bo- 
ravište zatočenih te ih oslobodi. Kočijaš obeća, da 
će odjašiti u Aschaffenburg i obavijestiti sudove, da 
progone razbojnike. A bravar htio je da nastavi svoj 

Putnike nije ove noći više nitko smetao. Mrtva 
tišina vladala je u gostionici, koja je još prije krat- 
kog vremena bila pozorištem tako groznih prizora. 
Ah kađ su ujutru sluge grofičine pošle dolje k gosti- 
oničaru, da prirede sve za odlazak, vrate se brzo 
natrag i jave, da su gostioničarku i njezinu družinu 
našli u jadnom stanju. Oni leže svezani u gostionici i 
mole za pomoć. 

Putnici se kod ove vijesti začuđeno pogledaju. 
»Kako?« uskhkne bravar, »pa onda su ti ljudi ipak 
nevini? Ta onda smo mi krivo činili, i oni nisu bili u 
vezi s razbojnicima?« 

... /' Ja , bil1 s ® mjesto njih dao objesiti,« odvrati ko- 
ćijaš, »ako mi usprkos tome nijesmo imali pravo. 
Io je sve samo prevara, da ne budu i oni izručeni. 
Lar ?« n « jecate sumnjiva vladanja tih ljudi? Zar se 
ne sjećate, kako sam ja htio sići dolje, kako me 
uvježbam pas nije htio pustiti, kako su se gostioni- 
čarka i sluga odmah pojavili i zlovoljno upitali, što 
jos imam posla. Ali ipak su oni naša, ili bar gospođe 

grofice sreća. Da nije u gostionici izgledalo sve tako 
sumnjivo, da nam nije gostioničarka ulila toliko ne- 
povjerenje, mi se ne bismo bili složili i ne bismo 
ostali budni. Razbojnici bili bi nas u snu napali, bili 
bi najmanje postavili stražu na naša vrata i nikako 
ne bi uspjela ova varka s hrabrim mladićem.« 

Svi se slože s mišljenjem kočijaševim i zaključe, 
da će gostimičarku i njezinu družinu prijaviti vla- 
stima. Ali da se što bolje od njih osiguraju, nisu 
htjeli, da ovi opaze, da se na njih sumnja. Zato 
pođu sluge i kočijaš dolje u gostioničku sobu, od- 
riješe spone ovim pomagačima tatskim i hinili su. 
da ih toliko žale, koliko je samo moguće. Da još više 
izmiri svoje goste , učini gostioničarka za svakoga 
samo malen račun i pozove ih, da što prije i opet 
dođu. Kočijaš plati svoj račun, oprosti se sa svojim 
supatnicima i odveze se svojim putem. Iza njega 
otpreme se oba kalfe na put. Kakogod je bio svežanj 
zlatarev lagan, ipak je nemalo tištio nježnu gospođu. 
Ali još mnogo teže bude joj u srcu, kad joj na vrati- 
ma pruži gostioničarka svoju razbojničku ruku na 
oproštaj. »Ej kako ste vi mladi,« reče ugledavši njež- 
na mladića. »Još tako mladi, pa već u svijet! Vi ste 
jamačno kakav tužni Pero, kojega je majstor otjerao 
iz radionice. No što me se to tiče. Počastite me opet 
na povratku. Sretan put!« 

Grofica se od straha nije usudila ni odgovoriti. 
Bojala se, da se ne oda svojim nježnim glasom. Bra- 
var to opazi, uhvati svog druga ispod ruke, reče go- 
stioničarki zbogom i zapjeva hodajući prema šumi 
veselu pjesmu. 

»Sad sam tek sigurna!« usklikne grofica, kad 
su se udaljili kojih stotinu koračaja. »Još sam ne- 
prestano mislila, da će me ta žena prepoznati i nalo- 
žiti svojim slugama, da me uhvate. Ah, kako da vam 
svima zahvalim! Dođite i vi u moj dvor, ta vi morate 
i onako doći po svog suputnika.« 

Bravar obeća i dok su oni još govorili, doveze 
se za njima grofičina kočija. Brzo se otvore vrata, 

gospođa skoči unutra, pozdravi još jednom mladoga 
kalfu i kola se odvezu dalje. 

U isto su vrijeme razbojnici sa svojim zaroblje- 
nicima prispjeli do logora svoje čete. Oni su ne- 
krčenim šumskim putem jašili najbržim kasom. Sa 
svojim zarobljenicima nijesu izmijenili ni riječi, a 
međusobno samo su pokatkad šaptali, kad bi se 
promijenio smjer puta. Napokon se zaustave pred 
dubokim šumskim klancem. Razbojnici sjašu, a njihov 
harambaša skine zlatara s konja izvinjavajući se zbog 
naporna i brza kasa i pitajući, nije li »milostiva 
gospođa« vrlo umorna, 

Feliks mu odvrati tako milo, kako je samo bilo 
moguće, da želi mir, a harambaša ponudi mu ruku, 
da ga odvede u klanac. — Silazilo se strmim brije- 
gom. Staza, koja je vodila dolje, bila je tako uska i 
kliska, te je vođa često morao podupirati svoju 
damu, da je očuva od pogibelji, da se ne sruši dolje. 

^ Napokon prispiju dolje. Feliks ugleda pred sobom 

kod mutnoga svijetla novoga dana usku, dugačku 
> dolinu u opsegu od jedva stotine koračaja, koja 

je ležala duboko u kotlini između visokih klisura. 
U tom je klancu bilo podignuto šest do osam 
malenih kolibica slupanih od dasaka i odsječena 
drveća. Nekoliko prljavih žena gledalo je radoznalo 
iz tih spilja, a čopor od dvanaest velikih pasa i 
njihovih bezbrojnih mladih skakao je zavijajući i 
lajući oko došljakž. Harambaša povede tobožnju 
groficu u najbolju ođ tih koliba i reče joj, da je 
određena upravo za njen boravak. Dopustio je na 
Feliksov zahtjev, da puste k njoj lovca I studenta. 

Kolibica bijaše obložena srnećim kožama i rogo- 
zinom, koja je ujedno morala služiti kao pod i kao 
sjedalo. Jedini namještaj te grofovske palače bilo je 
nekoliko vrčeva i zdjela izrezanih iz drveta, stara 
lovačka puška i u duboku kutu ležaj slupan od 
nekoliko dasaka i obložen vunenim gunjevima, koji 
se nije mogao nazvati krevetom. Tek sada, kad su ih 
ostavili nasamu u ovoj jadnoj kolibici, imala su ta 
tri zarobljeni vremena da razmišljaju o svome 


neobičnom položaju. Feliks, koji doduše nije ni 
na čas požalio tsvoj plemeniti čin, ipak se bojao 
za svoju budućnost, ako dođe do kakova otkrića 
i htio je da olakša svoje srce glasnim jadikovanjem. 
Ali lovac mu se brzo približi i prišapne: »Budi za 
ime božje miran, dragi mladiću! Zar ne misliš, da 
prisluškuju?« 

»Iz svakoga glasa, iz svake riječi tvoga govora 
mogli bi posumnjati,« doda student. Jadnome Feliksu 
nije preostalo drugo, nego da tiho plače. 

»Vjerujte mi, gospodine lovce,« reče on, »ja ne 
plačem od straha pred tim razbojnicima ili od groze 
pred tom jadnom kolibicom, ne, sasvim je drugi jad, 
koji me tišti. Kako lako može grofica zaboraviti, 
što sam joj u brzini rekao, a onda bi me držali tatom, 
i ja bih bio jadan za uvijek!« 

»Ali šta je to, što te tako tišti?« upita lovac 
začuđen vladanjem mladića, koji je dosad bio tako 
hrabar i srčan. 

»Čujte i dat ćete mi pravo,« odgovori Feliks* 
»Moj otac bio je spretan zlatar u Nurnbergu, a moja 
je majka prije služila kao sobarica kod jedne otmene 
gospođe, a kad se je vjenčao njome moj otac, onda ju je 
grofica, kojoj je služila, lijepo opremila. Ona je ostala 
uvijek sklona mojim roditeljima, a kad sam se ja ro- 
dio, bila mi je kuma i bogato me obdarila. Ali kad 
su moji roditelji naglo jedno za drugim od neke po- 
šasti poumirali te sam sasvim sam i osamljen ostao 
na svijetu te bi me bili otpremili u sirotište, onda 
sazna gospođa kuma za našu nesreću, zauzme se za 
me i dade me u neki uzgojni zavod. A kad sam bio 
dosta odrastao, pisala mi je, hoću li učiti očev zanat. 
Ja sam se tome radovao i rekao sam, da hoću i tako 
me ona dade mome majstoru u Wiirzburg u zanat. 
Ja sam bio spretan u poslu i doskora sam dotjerao 
dotle, da su me oslobodili te sam se mogao otpremiti 
na putovanje. To sam pisao gospođi kumi i ona smje- 
sta odgovori, da mi daje novaca za put. Uz to po- 
šalje divno kamenje i zatraži, da joj od toga sastavim 
lijep nakit i da joj ga onda kao dokaz svoje spret- 


nosti sam donesem i primim od nje novce za put. Ja 
svoje gospođe kume u životu još vidio nisam te mo- 
žete misliti, kako sam joj se radovao. Danju i noću 
radio sam na nakitu, koji je postao tako lijep i fin, 
da se i sam majstor zadivio. Kad je bio gotov, spre- 
mim sve pomno na dno svoje torbe, oprostim se s 
majstorom i pođem svojim putem prema dvoru go- 
spođe kume. Tad dođu,« nastavi sa suzama u očima, 
»oni gadni ljudi i razore svu moju nadu. Jer ako vaša 
gospođa grofica nakit izgubi ili zaboravi, što sam joj 
rekao, te baci moju siromašku torbicu, kako ću onda 
stupiti pred moju milostivu gospođu kumu? Čim ću 
se iskazatai? Čime ću naknaditi kamenje? Onda mi 
je i putni trošak izgubljen, a mene će držati neza- 
hvalnikom ,koji je tako lako dao od sebe povjereno 
mu dobro. A napokon — hoće li mi vjerovati, kad 
ispripovjedim tu čudnovatu zgodu?« 

»Što se ovog posljednjeg tiče, budite mirni!« 
odvrati lovac. »Ja ne vjerujem, da će se kod grofice 
izgubiti vaš nakit. A ako se to i dogodi, to će ga ona 
sigurno svome spasitelju naknaditi i posvjedočiti ove 
dogođaje. — Mi vas sad na nekoliko sati ostavljamo. 
Jer mi zacijelo trebamo sna, a iza napora ove noći 
trebat ćete ga također i vi. A iza toga ćemo na ča- 
sove u razgovoru zaboravljati svoju nesreću ili još 
bolje, misliti na naš bijeg.« 

Oni pođu. Feliks ostane sam i pokuša poslušati 
lovčev savjet. 

Kad se iza nekoliko sati povrati lovac sa stu- 
dentom, nađe svoga mladog prijatelja ojačana i ve- 
selijeg nego prije. On ispripovjedi zlataru, da mu je 
harambaša preporučio svu brigu za damu i da će 
za nekoliko minuta jedna od žena, koje su vidjeli kraj 
kolibica, donijeti milostivoj grofici kavu i ponuditi 
joj se na uslugu. Oni odluče odbiti ovu uslugu, da im 
nitko ne smeta. Kad je došla stara, ružna ciganka, 
postavila pred njih zajutrak i prijetvornom ljubaz- 
nošću upitala, može li možda još čime poslužiti, 
mahne joj Feliks, neka ide, a kad je stala oklijevati, 
istjera je lovac iz kolibice. Student je onda dalje pri- 

povijedao, što su još vidjeli od razbojničkog logora. 
»Koliba, u kojoj stanujete vi, prekrasna gospođo gro- 
fice,« govorio je on, »čini se da je ispočetka bila na- 
mijenjena harambaši. Ona nije tako prostrana kao 
ostale, ali je ljepša. Osim nje ima tu još šest drugih, 
u kojima stanuju žene i djeca. Jer razbojnika je ri- 
jetko kad više nego šestorica kod kuče. Jedan stoji 
na straži nedaleko od ove kolibe, drugi dolje na putu 
prema šumi, a treći ima da uhodari gore na ulazu u j 
klanac. Svaka dva sata izmjenjuju ih ostala trojica. 

Kraj svakoga leže osim toga dva velika psa, a ti su 
tako pozorni, da čovjek ne može ni da stupi iz koli- j 

biće, a da oni ne zalaju. Nemam nade, da bismo se l 

mogli prokrasti.« 

»Nemojte me žalostiti; ja sam iza sna postao sr- 
čaniji,« odvrati Feliks. »Ne odbacite svaku nadu. 

Ako se bojite izdaje, dajte da radije o nečem drugom 
pripovijedamo, a ne da već mnogo unapred budemo ; 
zabrinuti. Gospodine studente, u gostionici počeli ste f 

da nešto pripovijedate. Nastavite sada, jer imamo 
vremena za razgovor.« 4 

»Jedva mogu da se sjetim, što je to bilo,« od- 
vrati mladi čovjek.« ) 

»Pričali ste priču o ledenom srcu i stali ste ta- . , 
mo, kako su gostioničar i ostali igrači izbacili Petra , 
kroz vrata.« \ 

»Dobro, sad se opet sjećam,« odvrati on; »no, 
ako hoćete čuti dalje, ja ću nastaviti.« 

I on nastavi da priča, drugi dio i svršetak prekrasne -j ) 
pripovijetke Mužić staklar i šumski div. \ 

_ $ 

Već je bilo prošlo pet dana, a Feliks, lovac i ) 
student sjedili su još uvijek zarobljeni među razboj- 
nicima. Harambaša i njegova četa doduše su s nji- \ 
ma dobro postupali, ali su oni ipak čeznuli za slo- * 
bodom. Jer što je više odmicalo vrijeme, to je više j 
rastao i njihov strah, da će ih otkriti. Navečer pe- 1 

toga dana otkrije lovac svojim supatnicima, da je 1 

odlučio izmaknuti ove noći, pa stajalo ga to i života. J 
On je sokolio svoje drugove na istu odluku i razlo- m 

žio im, kako bi mogli ostvariti svoj bijeg. »Onoga, 
koji je meni najbliži, preuzimam na se. To je obrana 
u nuždi, a nužda ne poznaje zakona. On mora 
umrijeti.« 

»Umrijeti?« usklikne Feliks s užasom; »vi ga 
kanite ubiti?« 

»To sam čvrsto odlučio, ako se radi o tom, da 
se spasu dva ljudska života. Znajte, vidio sam raz- 
bojnike, kako zabrinuta lica šapću, da se po šumi 
traga za njima, a stare su žene u svom bijesu odale 
loše odluke čitave čete. One su nas grdile i najavile 
su, da mi moramo bez milosrđa umrijeti, ako dođe 
do navale na razbojnike.« 

»Svemogući Bože!« usklikne mladić u strahu te 
sakrije lice u svoje ruke. 

»Još nam nisu noža pod vrat nastavili«, nastavi 
lovac. »Dajte zato, da ih preteknemo. Kad se smrači, 
odšuljat ću se do prve straže. On će zazvati, a ja ću 
mu prišapnuti, da je grofica nenadano teško oboljela, 
a kad se on ogleda, ja ću ga srušiti. Onda ću doći 
po vas, mladiću, a drugi nam ne može izmaknuti. 
Kod trećega nam je dvojici lagan posao«. 

Lovac je kod tih riječi tako grozno izgledao, da 
se ga je Feliks počeo bojati. On ga je htio nago- 
voriti, da odustane od tih krvavih misli, kad se vrata 
kolibice tiho otvore, a unutra se uvuče brzo neko 
stvorenje. To bijaše sam harambaša. Oprezno za- 
tvori opet vrata i dade znak obojici zarobljenika, da 
budu mirni. On sjedne do Feliksa i progovori; »Go- 
spođo grofice, vi ste u zlu položaju. Vaš gospodin 
suprug nije održao riječ. On nesamo da nije poslao 
otkupninu, nego je i okolne vlasti podignuo. Oružani 
momci prolaze šumom na sve strane, da pronađu 
mene i moje ljude. Ali njemu mora da je ili malo 
stalo do vašega života ili se ne pouzdaje u naše za- 
kletve. Vaš je život u našoj ruci te je po našim za- 
konima izgubljen. Što možete protiv toga da 
učinite?« 

Zarobljenici gledali su osupnuti preda se te ni- 
jesu znali odgovoriti. Feliks je naime dobro uvidio, 

da bi ga priznanje o njegovu odijelu samo još više 
zatrpalo u pogibelj. 

»Nemoguće mi je«, nastavi harambaša, »da go- 
spođu, prema kojoj imam potpuno poštovanje, tako 
u opasnost stavim. Zato ću vam predložiti nešto za 
spas. To je jedini izlazak, koji vam preostaje: J a 
ću s v a m a pobjeći.« 

Začuđeno i iznenađeno pogledaju ga obojica, ali 
on je govorio dalje: »Većina mojih ljudi odlučila je 
da se povuče u Italiju te stupi u službu neke vrlo 
raširene razbojničke čete. Meni to ne prija, da ne- 
kome drugom služim te zato ne ću s njima dalje 
imati posla. Ako mi vi, gospođo grofice, samo ho- 
ćete dati riječ, da ćete se zauzeti za me, da ćete 
svoje moćne veze upotrijebiti za moju zaštitu, onda 
vas mogu još prije nego bude prekasno osloboditi.« 

Feliks je u neprilici šutio. Njegovo pošteno srce 
protivilo se tome, da čovjeka, koji mu je htio spasiti 
život, samo tako nasumce izlaže pogibelji, od koje 
ga kasnije ne bi mogao očuvati. Kad je još nepre- 
stano šutio, nastavi harambaša: »Sad se posvuda 
traže vojnici. Ja ću se zadovoljiti i najneznatnijom 
službom. Ja znam, da vi mnogo možete, ali ja ne 
tražim ništa drugo, nego da mi obećate, da ćete u toj 
stvari nešto za me učiniti.« 

»No dakle,« odgovori Feliks oborenih očiju, »ja 
vam obećajem, da ću upotrijebiti ono, što mogu uči- 
niti, što stoji u mojoj snazi, da vam pomognem. Pa 
za me ima, kakogod vam išlo, već neke utjehe u tom, 
da ste se sami i svoje volje otkinuli od tog razboj- 
ničkog života,« 

Harambaša poljubi ganuto ruku ove dobrostive 
gospođe, prišapnu joj još, neka bude spremna dva 
sata iza početka noći i ostavi nato, isto tako oprez- 
no, kaošto je i došao, kolibicu. Zarobljenici stanu 
lakše disati, čim se on udaljio, »Doista,« usklikne 
lovac, »tome je Bog misli upravio! Kako na čudan 
način ćemo se spasti! Jesam li mogao sanjati, da se 
u svijetu može još nešto takovo dogoditi i da ću 
doživjeti takovu pustolovinu?« 

»Svakako je to neobično!« odvrati Feliks, »Ali 
jesam li učinio pravo, što sam prevario tog čovjeka? 
Što može da mu koristi moja zaštita? Recite sami, 
lovče, ne znači li to namamiti njega na vješala, ako 
mu ne priznam, tko sam?« 

»Ej, kako možete da se time grizete, dragi 
mladiću!« odvrati student, »pošto ste svoju ulogu 
tako majstorski odigrali. Ne, to vas ne treba zabri- 
njavati. To nije nego dopuštena obrana u nuždi. Ta 
nije li on učinio zločinstvo, što je uglednu gospođu 
na sramotan način htio da odvede s ceste, i da vas 
nije bilo, bogzna, kako bi bilo s grofičinim životom? 
Ne, vi ni jeste učinili krivo. Uostalom, ja mislim, da 
će si on kod suda samo pomoći time, ako on, kao 
glava tih lupeža, sam sebe preda.« 

Ta posljednja misao utješila je mladoga zlatara. 
Radosno uzbuđeni, ali ipak u brizi, da im plan uspije, 
proživjeli su ostale sate. Već je bio mrak, kad je 
harambaša na čas stupio u kolibu, položio na zemlju 
svežanj s odijelom i rekao: »Gospođo grofice, da 
se olakša naš bijeg, morate svakako da obučete 
muško odijelo. Spremite se. Za jedan sat polazimo na 
put.« Iza tih riječi ostavi zarobljenike, a lovac se 
s mukom suzdržao, da se glasno ne nasmije. »To je 
dakle drugo preodijevanje«, usklikne on, »a ja bih 
se zakleo, da vam to stoji još bolje nego prvo!« 

Oni otvore svežanj i nađu lijepo lovačko odijelo 
sa svim priborom, koji je Feliksu izvrsno pristajalo. 
Kad se spremio, htio je lovac grofičino odijelo baciti 
u jedan kut kolibe. Ali Feliks to nije dopustio. On 
ga složi u malen svežanj te izjavi, da će moliti 
groficu, da mu pokloni te će ga čitavog svoga života 
čuvati kao uspomenu na ove čudnovate dane. 

Napokon dođe harambaša. On je bio potpuno 
oboružan te donese lovcu pušku, koja mu je bila 
oduzeta i rog s puščanim prahom. I studentu dade 
pušku, a Feliksu pruži lovački nož moleći ga, da ga 
u slučaju potrebe upotrijebi. Bijaše sreća za tu 
trojicu, da je bilo vrlo tamno, jer bi lako bili sjajni 
pogledi, kojima je Feliks primio oružje, harambaši 

mogli otkriti njegov pravi položaj- Kad su oprezno 
izašli iz kolibe, opazi lovac, da obično mjesto pokraj 
kolibe danas nema svog stražara. Ali harambaša ne 
udari običnim putem, koji je iz kotline vodio gore u 
šumu, nego se približi jednoj klisuri, koja se sasvim 
uspravno i kako se činilo nepristupačno uzdizala 
pred njima- Kad su prispjeli tamo, upozori ih haram- 
baša na ljestve od užeta, koje su visjele niz klisuru. 
On baci svoju pušku na leđa te se prvi počne pe- 
njati. Onda dovikne grofici, da ga slijedi, te joj pruži 
ruku na pomoć- Lovac se popne posljednji. Iza te 
klisure pokaže se staza, kojom su udarili i brzo išli 
naprijed. 

»Ta staza vodi do ceste za Aschaffenburg«, reče 
harambaša, »Tamo ćemo se uputiti. Ja sam naime 
saznao točno, da se vaš muž, grof, sada upravo tamo 
zadržaje.« 

Šutke putovali su dalje, razbojnik uvijek napri- 
jed, a ostala trojica tik iza njega. Iza tri sata se 
ustave; harambaša ponudi Feliksu, da sjedne na panj 
te se odmori- On izvadi hljeba i bocu stara vina te 
to ponudi izmorenima. »Ja mislim, da ćemo, prije 
nego prođe jedan sat, doći do kordona, koji je vojska 
povukla kroz šumu. U tom slučaju molim vas, da vi 
govorite s vođom vojnika te zatražite za me dobar 
postupak.« 

reliks i to obeća, iako nije držao, da bi njegov 
zagovor mogao što vrijediti. Oni su se odmarali još 
pola sata, a onda opet pođu dalje. Hodali su opet 
otprilike jedan sat i već su se približivali državnoj 
cesti. Dan se počeo dizati, a u šumi bilo je već pra- 
skozorje kad li njihove korake najednom ustavi 
glasno: »Stoji« Oni se ustave, a petorica vojnika 
pođu prema njima, nalože im, da ih slijede i da se 
iskažu pred zapovjednikom o svom putu. Kad su 
prošli još kojih pedeset koračaja, vidjeli su, kako 
desno i lijevo u grmlju bliješti oružje, te se činilo 
kao da je veliko mnoštvo zaposjednuto šumu. Major 
sjedio je s nekoliko časnika i drugih ljudi ispod jed- 
nog hrasta. Kad su zarobljenike doveli preda nj i on 

je upravo htio, da ih počne ispitivati o tom, otkud 
dolaze i kuda idu, skoči jedan od ljudi na noge i 
usklikne: »Moj Bože, što to vidim, ta to je Gotlrid, 
naš lovac!« — »Da, gospodine upravitelju!« odgo- 
vori lovac veselim glasom, »ja sam ovdje i to čudom 
izbavljen iz ruku pokvarenih hulja.« 

Časnici se začude, što ga ovdje vide. Ali lovac 
umoli majora i upravitelja, da stupe s njim na stranu 
i ispripovjedi im ukratko, kako su spaseni i tko je 
onaj treći, koji njega i mladog zlatara prati. 

Obradovan tom viješću izda major odmah svoje 
naloge, da ovog važnog zarobljenika dadu dalje 
otpremiti. A mladoga zlatara odvede k svojim dru- 
govima, prikaže ga kao junačkog mladića, koji je 
groficu svojom srčanošću i prisutnošću duha spasao. 

U to se sasvim razdanilo. Major odluči, da će 
oslobođene sam u grad otpratiti. On pođe s njima i 
grofičinim upravnikom u susjedno selo, gdje su sta- 
jala njegova kola i tamo je morao Feliks sjesti s nji- 
me u kola. Lovac, student, upravnik i mnogi drugi 
ljudi jašili su ispred i iza njih, i tako pođu u triumfu 
prema gradu. Kao vatra bio se glas o napadaju u 
šumskoj gostionici, o požrtvovnosti mladoga zlatara 
proširio okolinom, a isto tako naglo išla je sad i 
priča o oslobođenju od usta do usta. Zato nije bilo 
čudo, da su u gradu, kamo su oni dolazili, bile ulice 
krcate ljudima, koji su htjeli vidjeti mladoga junaka. 
Sve se je guralo, kad su kola polagano ulazila. »To 
je on,« klicali su oni, »vidite ga tamo u kolima kraj 
časnika. Živio mladi zlatar!« i »Živio!« iz hiljade 
grla uzdigne se u zrak. 

Feliksa je zastiđivalo i diralo to bučno veselje 
mnoštva. Ali čekao ga je još dirljiviji prizor kod 
gradske vijećnice. Čovjek srednjih godina u bogatu 
odijelu dočekao ga je na stepenicama i zagrlio sa 
suzama u očima. »Kako mogu da ti se odužim, sin- 
ko,« usklikne on. »Ti si mi dao mnogo, kad sam bio 
blizu tome, da neizmjerno mnogo izgubim! Ti si spa- 
sao meni ženu, a mojoj djeci majku.« Bijaše to 
muž grofičin, koji je rekao te riječi. Kolikogod se 

Feliks opirao, da odredi kakovu nagradu za svoju po- 
žrtvovnost, toliko se činilo da grof neumoljivo ostaje 
kod toga. Tad se mladić sjeti nesretne sudbine haram- 
bašine. On ispripovijeda, kako ga je taj spasio i kako 
je taj spas zapravo bio namijenjen grofici. Grof dirnut 
obeća, da će učiniti svoje, da spasi razbojnika. 

Još istoga dana odvede grof, u pratnji hrabroga 
lovca, mladoga zlatara u svoj dvor, gdje je grofica, 
još uvijek zabrinuta za sudbinu mladića, koji se za 
nju žrtvovao, teško očekivala vijesti. Tko da opiše 
njezino veselje, kad je njen muž vodeći za ruku spa- 
sitelja stupio u sobu. Ona dade dovesti svoju djecu 
te im pokaže srčanoga mladića, kojemu njihova 
majka tako neizmjerno mnogo duguje, a mališi po- 
grabili su ga za ruke, a nježnost njihove dječinske 
hvale, njihovo uvjeravanje, da im je on na cijelom 
svijetu iza oca i majke najdraži, bili su mu najljepša 
otšteta za mnogi jad i za probdjevene noći u razboj- 
ničkom logoru. 

Kad su prošli prvi časovi ovog veselog sastanka, 
dade grofica znak jednome sluzi, koji je odmah za- 
tim donio ono odijelo i dobro poznatu torbu, koju 
je Feliks prepustio grofici u gostionici. »Tu je sve«, 
reče ona s dobrostivim smiješkom, »što ste mi pre- 
dali u onom groznom času. Tu vam stoji sve na 
raspolaganje. Ali ja bih vam predložila, da ovo 
odijelo, koje bih željela sačuvati kao uspomenu na 
vas, meni prepustite, a za izmjenu za to uzmete onu 
svotu, koju su razbojnici odredili za moj otkup.« 

Feliks se zapanji nad veličinom toga dara. Nje- 
gova se plemenita ćud protivila, da uzme nagradu 
za ono, što je svojom voljom učinio. »Milostiva gro- 
fice!« reče on dirnut, »ja ne mogu to uzeti. Haljine 
neka budu vaše, kako vi želite. Ali svotu, o kojoj 
govorite, ne mogu primiti. Još dugo su nagovarali 
mladića. Ali ništa nije moglo da promijeni njegove 
odluke. Grofica i njezin muž napokon popuste i već 
je htio sluga opet odnijeti odijelo i torbu, kad se 
Feliks sjeti na nakit, na koji je uz ovako radosne 
događaje sasvim zaboravio. 

»Stoj!« usklikne on. »Morate mi, milostiva go- 
spo, dopustiti, da samo još nešto uzmem iz svoje 
torbe. Ostalo je onda sasvim i potpuno vaše.« 

»Radite po volji«, reče ona; »i ako bih rado sve 
pa vaš spomen zadržala, uzmite ipak ono, bez čega 
ne možete biti. Pa ipak, ako smijem pitati, što vam 
je tako srcu priraslo, da mi ne možete prepustiti?« 

Mladić je za tih riječi otvorio svoju torbu i uzeo 
iz nje kutijicu od crvena safijana. 

»Što je moje, možete sve imati,« odvrati on 
smješeći se, »ali to pripada mojoj dragoj gospođi 
kumi. Ja sam to sam izradio i moram joj odnijeti. 
To je nakit, milostiva gospođo,« nastavi on otvorivši 
kutijicu i pružajući je njoj, »nakit, na kojemu sam se 
sam ogledao.« 

Ona uzme kutijicu. Ali čim je na nju bacila po- 
gled, naglo ustukne. 

»Kako! To kamenje!« usklikne ona. »I to je od- 
ređeno za vašu gospođu kumu, rekli ste?« 

»Da,« odgovori Feliks, »moja gospođa kuma po- 
slala mi je to kamenje. Ja sam ga izradio i upravo 
sam na putu, da joj to sam predam.« 

Grofica ga ganuto pogleda. Suze joj navru na 
oči. »Ta onda si ti Feliks Pemer iz Nurnberga?« 
usklikne ona. 

»Da! Ali otkud znate tako naglo za moje ime?« 
upita mladić te je zaprepašteno pogleda. 

»0, čudnovatih li puteva gospodnjih!« progo- 
vori dirnuta svome začuđenom mužu. »Ta to je 
Feliks, naše kumče, sin naše sobarice Sabine! Feliks! 
Ja sam ona, kojoj si ti morao doći!. Spasio si svoju 
kumu, a da nisi ni znao.« 

»Kako? Jeste li vi grofica Sandau, koja je to- 
liko dobra učinila meni i mojoj majci? I to je dvorac 
Mayenburg, kamo sam htio da idem? Koliko sam 
zahvalan dobrom udesu, koji je dao da se tako čud- 
novato s vama sastanem. Tako sam vam i djelom, 
iako u vrlo maloj mjeri, mogao da pokažem svoju 
veliku zahvalnost!« 

»Ti si učinio za me više«, odvrati ona, »nego što 
sam ja ikad mogla učiniti tebi. Ali dok živim, nasto- 
jat ću, da ti dokažem, koliko mnogo ti mi svi dugu- 
jemo. Moj muž bit će ti otac, moja djeca braća, a ja 
sama bit ću tvoja vjerna majka, a taj nakit, koji te 
je doveo k meni u času najveće nužde, neka bude 
moj najbolji ures. On će me uvijek sjećati tebe i 
tvoje plemenitosti.« 

Tako je govorila grofica i održala riječ. Ona je 
Feliksa na njegovim putovanjima bogato potpoma- 
gala. Kad se povratio kao spretan radnik u svom 
umijeću, kupi mu u Niirnbergu kuću, sasvim je uredi, 
a nemali ures njegovih najboljih soba bile su lijepo 
naslikane slike, koje su prikazivale prizore u šum- 
skoj gostionici i Feliksov život među razbojnicima. 

Tamo je Feliks živio kao spretan zlatar. Slava 

0 njegovu umijeću spojila se s čudnovatom pričom o 
njegovu junaštvu te mu je pribavila mušterija po 
čitavom svijetu. Mnogi stranci prolazeći kroz lijepi 
grad Nurnberg dali su se odvesti u radionicu zna- 
menitoga majstora Feliksa, da ga vide, da mu se dive 

1 da naruče kod njega lijep nakit. Ali najugodnije posje- 
te bili su mu lovac, bravar, student i kočijaš. Kadgod 
bi se ovaj posljednji vozio iz Wiirzburga u Fiirth, na- 
vratio bi se k Feliksu. Lovac mu je gotovo svake 
godine donosio darove od grofice. A bravar se smje- 
stio, pošto je proputovao sve zemlje, kod majstora 
Feliksa. Jednoga dana posjeti ih i student. On je 
međutim postao znatan čovjek u državi, ali se nije 
stidio, da večera kod majstora Feliksa i bravara. 
Oni su se sjećali sviju prizora u šumskoj gostionici, 
a nekadanji student pripovijedao je, da je vidio ha- 
rambašu u Italiji. On da se sasvim popravio i da 
služi kao hrabar vojnik napuljskom kralju. 

Feliks se radovao, kad je to čuo. Bez tog čo- 
vjeka ne bi bio možda zapao u onaj opasni položaj, 
aii bez njega ne bi se bio mogao izbaviti iz ruku 
razbojnika. I tako s6 desilo, da je hrabri majstor 
zlatar imao same lijepe i ugodne uspomene, kad je 
mislio na gostionicu u Spesartu. 

